Diari Oficial de la Generalitat Valenciana


Sumari del DOGV 7086, del 09-08-2013 (2013/7997)

RESOLUCIÓ de 18 de juliol de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual es dóna publicitat a les autoritzacions ambientals integrades atorgades i a les modificacions de les autoritzacions ambientals integrades atorgades. Expedient número 02/10/AAI/CS.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7086

Data del DOGV
:   09-08-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/7997


Data del document
:   19-07-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 18 de juliol de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual es dóna publicitat a les autoritzacions ambientals integrades atorgades i a les modificacions de les autoritzacions ambientals integrades atorgades. Expedient número 02/10/AAI/CS. [2013/7997]  
De conformitat amb la Llei 2/2006, de 5 de maig, de Prevenció de la Contaminació i Qualitat Ambiental, i d'acord amb l'article 40, apartat 3, de la mencionada llei, les resolucions administratives per mitjà de les quals s'atorguen o modifiquen les autoritzacions ambientals integrades seran objecte de publicació en el Diari Oficial de la Comunitat Valenciana, resolc:  
  
Únic  
Donar publicitat en el Diari Oficial de la Comunitat Valenciana a les autoritzacions ambientals integrades atorgades a diferents activitats industrials per mitjà de les resolucions del director territorial de Castelló de la Conselleria d'Infraestructures, Territori i Medi Ambient, i que es relacionen en l'annex de la present resolució.  
El contingut íntegre de les resolucions pot consultar-se en l'adreça d'Internet , web de la Conselleria d'Infraestructures, Territori i Medi Ambient. Els expedients estan en el Servici Territorial d'Infraestructures, Territori i Medi Ambient, avinguda del Germans Bou, 47, 3a planta, de Castelló de la Plana.  
  
Contra les resolucions llistades, que no posen fi a la via administrativa, es podrà un presentar recurs d'alçada d'acord amb el que disposa l'article 37 del Decret 127/2006, davant del director general de Qualitat Ambiental de la Conselleria d'Infraestructures, Territori i Medi Ambient, en el termini d'un mes des del següent al de la publicació de la present resolució d'acord amb el que disposa els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Castelló de la Plana, 18 de juliol de 2013.- El director territorial: Jorge Traver de Juan.  
  
  
  
ANNEX  
  
Autorització ambiental integrada amb el número del Registre d'Instal·lacions de la Comunitat Valenciana 655/AAI/CV; (Expedient 02/10/AAI/CS). Resolució de 16 de maig de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual es modifica d'ofici, per l'existència d'error material dins dels condicionants arreplegats en el punt 4.1 de l'annex I de la Resolució d'autorització ambiental integrada de data 29 de gener de 2013, atorgada a l'empresa Temex, SA, amb CIF A-28589919 i domicili a Madrid, carretera de València, km 14,8, per a la instal·lació d'una planta d'emmagatzematge de productes a granel líquids i sòlids, a ubicar en la dàrsena sud d'ampliació del port de Castelló, excepte el dret de propietat o concessió sobre el terreny en què es projecta l'activitat i sense perjuí del de tercers.   
  
Resolució de 28 de maig de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual s'atorga a l'empresa Áridos y Hormigones Gil, SL, amb domicili social a Atzeneta del Maestrat (Castelló), avinguda de Castelló, 44, l'autorització ambiental integrada per a la instal·lació d'una planta de reciclatge i valoració de RCD, a ubicar al polígon 5, parcel·la 42, d'Atzeneta del Maestrat (Castelló), i queda inscrita en el Registre d'Instal·lacions de la Comunitat Valenciana amb el número 667/AAI/CV (annex II, epígraf 5.1).  
  
Resolució de 2 de maig de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual s'atorga a l'empresa Urbamar Levante Residuos Industriales, SL, amb domicili social a Catarroja (València), polígon industrial Catarroja, c/ 31, nau 715, l'autorització ambiental integrada per a la instal·lació d'una planta de recepció i emmagatzematge residus líquids de barcos, a ubicar a la dàrsena sud S/N (ZIP 2) del port de Castelló, que queda inscrita en el Registre d'Instal·lacions de la Comunitat Valenciana amb el número 663/AAI/CV (annex II, epígraf 5.3).  
  
Autorització ambiental integrada amb el número del Registre d'Instal·lacions de la Comunitat Valenciana 549/AAI/CV; (Expedient 07/09/AAI/CS). Resolució de 10 de juliol de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual es modifica d'ofici l'autorització ambiental integrada atorgada a l'empresa Gestió Medioambiental de Residus, SA (Gemersa), amb CIF A-96351556 i domicili social a Torrent (València), parcel·la 13, polígon 51, el Mas del Jutge, per a la instal·lació d'un abocador de residus inerts, ubicat en Cantera Levantina, partida Algezares, parcel·les 246, 247, 262c, 265, 423 i 425 del polígon 18 i la parcel·la 47 del polígon 19, al terme municipal de Segorbe (Castelló) (annex II, epígraf 5.2).